2018.—2019. gada Itālijas futbola čempionāta A sērijas sezona
2018.—2019. gada Itālijas futbola čempionāta A sērijas sezona bija 117. Itālijas futbola čempionāta sezona un 87. A sērijas sezona pēc apļa turnīra sistēmas. Tā sākās 2018. gada 18. augustā un noslēdzās 2019. gada 26. maijā. Turīnas "Juventus" bija iepriekšējie čempioni un aizstāvēja savu titulu arī šajā sezonā, kļūstot par Itālijas čempioniem 35. reizi un astoto reizi pēc kārtas. Par sezonas labāko vārtu guvēju ar 26 vārtiem kļuva Sampdoria uzbrucējs Fabio Kvaljarella.